stanford-oval/wikipedia huggingface dataset:
ג'ייסון מנטזוקאס
פילמוגרפיה > סרטים

| שנה | שם הסרט | תפקיד | הערות |
| --- | --- | --- | --- |
| 2004 | Terrorists | ג'ון סטיבנס |  |
| 2007 | American Loser | Luggage Channel Guy |  |
| 2008 | Baby Mama | זוג הומוסקסואלים |  |
| 2009 | I Hate Valentine's Day | בריאן בלודל |  |
| 2009 | Splinterheads | סטיב המדהים |  |
| 2010 | Please Give | קונה |  |
| 2011 | Conception | בריאן |  |
| 2012 | הדיקטטור | נדאל |  |
| 2014 | יוצאים לסיבוב | — | תסריטאי |
| 2014 | They Came Together | בוב |  |
| 2014 | שכנים | דוקטור תיאודורקיס |  |
| 2014 | Adult Beginners | הרמן |  |
| 2014 | Stretch | Manny the Valet |  |
| 2014 | Search Party | הוגו המדהים |  |
| 2015 | לשכב עם אחרים | קסנדר |  |
| 2015 | Regular Show: The Movie | מר רוס | דיבוב |
| 2015 | הלילה שלפני | Bad Santa #1 |  |
| 2016 | סבא בהפרעה | Tan Pam |  |
| 2016 | Donald Trump's The Art of the Deal: The Movie | גבר חסר בית |  |
| 2016 | How to Be Single | ג'ורג' |  |
| 2017 | סרט לגו באטמן | הדחליל | דיבוב |
| 2017 | חי בסרט | פיטר אנוויי |  |
| 2017 | The House | פרנק תיאודורקיס |  |
| 2018 | The Long Dumb Road | ריצ'רד |  |
| 2018 | ראלף שובר את האינטרנט | היי נונגמן | דיבוב |
| 2019 | ג'ון וויק 3 | טיק טוק מן |  |
| 2020 | דוליטל | James the Dragonfly | דיבוב |
| 2021 | Infinite | Artisan |  |
| 2021 | אמריקה: הסרט | סמואל אדמס | דיבוב |
פילמוגרפיה > משחקי וידאו

| שנה | שם המשחק | תפקיד | הערות |
| --- | --- | --- | --- |
| 2016 | Fortnite: Save The World | Blakebeard the Blackhearted | דיבוב |
| 2022 | Star Trek Prodigy: Supernova | ג'אנקום פוג | דיבוב |
הערות שוליים

↑  Daigle, Beth (13 בדצמבר 2018). "Interview with Jason Mantzoukas". nshoremag.com. נבדק ב-24 באפריל 2020. {{cite news}}:  (עזרה)
↑  "Jason Mantzoukas Biography". TV Guide.
↑  Rottenberg, Jason (18 במאי 2012). "The Dictator's Jason Mantzoukas". Entertainment Weekly. נבדק ב-2 באוגוסט 2016. {{cite journal}}:  (עזרה)
↑  Jones, Patty (9 במאי 2012). "The Dictator wields a comic arsenal". The Georgia Straight. נבדק ב-12 באוקטובר 2013. {{cite news}}:  (עזרה)
| --- | --- |
בקרת זהויות :  PLWABN: 9810603036905606  BnF: cb169224325 (data)  ISNI: 0000 0000 7941 7271  LCCN: no2010074128  MusicBrainz: 4b402533-f617-4335-a9e7-bafa1e24a9c5  SUDOC: 221758151  VIAF: 121197675   WorldCat (עם VIAF): 121197675
צ'ארלי (סרט)

| --- | --- |

כרזת הסרט
 מבוסס על:  פרחים לאלג'רנון 
 בימוי:  ראלף נלסון
 הופק בידי:  ראלף נלסון
 תסריט:  ספר: דניאל קיז תסריט:  סטירלינג סטיליפנט
 עריכה:  פרדריק שטיינקמפ
 שחקנים ראשיים:  קליף רוברטסון קלייר בלום ליליה סקלה
 מוזיקה:  ראווי שנקר
 צילום:  ארתור אומיץ
 מדינה:  ארצות הברית 
 חברה מפיצה:  סינרמה
 שיטת הפצה:  וידאו על פי דרישה 
 הקרנת בכורה:  23 בספטמבר 1968
 משך הקרנה:  106 דקות
 שפת הסרט:  אנגלית
 סוגה:  סרט דרמה, סרט מדע בדיוני, סרט רומנטי, סרט המבוסס על יצירה ספרותית 
 תקציב:  2,225,000‏$
 הכנסות:  8,500,000‏$
 פרסים:  פרס גלובוס הזהב לתסריט הטוב ביותר (סטירלינג סילפנט)  פרס אוסקר לשחקן הטוב ביותר (קליף רוברטסון)  פרס מועצת המבקרים הלאומית לשחקן הטוב ביותר (קליף רוברטסון)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
צ'ארלי (באנגלית: Charly) הוא סרט קולנוע אמריקאי משנת 1968 בכיכובם של קליף רוברטסון וקלייר בלום, המספר על בחור הסובל מפיגור שכלי הנחשף לניסיון רפואי לשפר את רמת המשכל שלו. ניסיון כזה לא מוכר ברפואה והוא בבחינת מדע בדיוני.
קליף רוברטסון זכה בפרס אוסקר לשחקן הטוב ביותר לשנת 1968 על משחקו בסרט זה. הסרט חושף את היחס המזלזל של אנשים כלפי המוגבלים בשכלם.
התסריט מבוסס על הרומן "פרחים לאלג'רנון" מאת דניאל קיז שיצא לאור בשנת 1966.
תקציר העלילה

צ'ארלי גורדון (קליף רוברטסון) הוא בחור עם פיגור שכלי הנוהג לשחק עם ילדים קטנים בגן ציבורי. הוא גר בחדר קטן שכור ועובד כמנקה במאפיה. במקום עבודתו הוא חשוף להתעללות מ"חבריו" פאדי, ג'ואי והנק (ברני מרטין) הנהנים לצחוק עליו. בפעם אחת הם ממלאים את התא שלו בבצק הנשפך עליו כשהוא פותח אותו. "חבריו" צוחקים עליו אבל הוא צוחק גם ומורח את הבצק על גופו.
צ'רלי לומד לכתוב ולקרוא בבית ספר ערב למוגבלים בו מלמדת אליס קיניאן (קלייר בלום). לבית הספר צמוד מכון מחקר בו מבצעים ד"ר שטראוס (ליליה סקלה) וד"ר ניימיר (ליאון ג'אני) ניסויים בעכברים. הם מצליחים לבצע ניתוח במוחו של עכבר בשם אלג'רנון, המגדיל את האינטליגנציה שלו ומחפשים מועמדים לחזור על הניסוי בבני אדם. אליס ממליצה על צ'ארלי. החוקרים בוחנים את צ'ארלי לעומת אלג'רנון בריצה במבוך. העכבר מושם בדגם של מבוך קטן שבקצהו יש מנת אוכל וצ'ארלי מקבל ציור של המבוך ועליו לעבור בעפרון מתחילתו עד סופו. בכל המרוצים מנצח העכבר בזמן את צ'ארלי.
צ'רלי עובר את הניתוח אך בתחילה אין כל שיפור. אלג'רנון נמצא בחדרו וכל פעם הוא מנצח אותו. לאחר מספר ימים הוא גובר לפתע על העכבר ורץ ברחובות בוסטון בקריאות "ניצחתי אותו".
חבריו במאפיה לא מודעים לשינוי שחל בצ'ארלי וכאשר הם מגלים שהוא מעיין בספר על המגנה כרטה הם פורצים בצחוק ומתכננים לו תעלול. הם יחליפו אותו בניקיון והוא יתפעל את מכונת ייצור העוגות. צ'ארלי מסכים ואחד הפועלים מדריך אותו בשלבים הנחוצים לתפעול המכונה. הם מתכוננים ל"הצגה הגדולה". להפתעתם צ'ארלי מבצע את כל השלבים במהירות וביעילות ואחר כך צוחק להם בפנים. הם לא יכולים לסבול שצ'ארלי הוא כעת משכיל ומיומן מהם. הם כותבים מכתב להנהלה נגד צ'ארלי והוא מפוטר.
צ'ארלי חוזר למכון והשכלתו מתעשרת בעזרת אליס המכירה לו את כל אתרי בוסטון, ומתפתחת אהבה ביניהם.
שני הרופאים מציגים את הצלחת ניסיונם ומעלים לבמה את צ'ארלי העולה לשאלות הקהל. מראה פניו עצוב ובסוף הכנס הוא מראה לרופאים את העכבר אלג'רנון מת בכף ידו ומסביר להם שהשפעת הניתוח שלהם היא זמנית. הוא משוטט ברחובות בוסטון ורואה בדמיונו את דמותו כמפגר.
הוא נכנס לבר שוקק אנשים. המלצר שסובל מפיגור שכלי שומט מידיו מגש עמוס בכוסות. כל הקהל צוחק ממנו ואף אחד לא קם לעזור לו פרט לצ'ארלי.
צ'ארלי חוזר למצבו הקודם. הוא יושב מיואש בחדרו. אליס מגיעה ומבקשת להתחתן איתו למרות מצבו אך הוא משלח אותה.
הסרט מסתיים כשאליס משקיפה על צ'ארלי המשחק כמפגר עם הילדים בגן הציבורי.
יעל וילה

| --- | --- |
אין תמונה חופשית
 לידה:  23 בספטמבר 1961 (בת 63) בואנוס איירס, ארגנטינה ארגנטינה
 מדינה:  ישראל 
 השכלה:  אוניברסיטת תל אביב (1997) 
 תפקיד:  סגנית נשיא בסיסקו העולמית ומנהלת מרכז המחקר והפיתוח ירושלים
 פרסים והוקרה:  2016- 50 הנשים המשפיעות בישראל על ידי גלובס
 
יעל וילה (נולדה ב-23 בספטמבר 1961) היא מנהלת, יזמת וחוקרת ישראלית. שימשה כסגנית נשיא בסיסקו העולמית ומנהלת מרכז המחקר והפיתוח של החברה בירושלים עד יולי 2018. 
וילה עומדת בראש תוכנית פיספס - מאגר מידע גנטי לקידום הרפואה המותאמת אישית בישראל.
ביוגרפיה

יעל וילה נולדה בבואנוס איירס, שבארגנטינה. עלתה לישראל לקראת סוף שנות ה-70 של המאה ה-20.
בעלת שלושה תארים מאוניברסיטת תל אביב: תואר ראשון בסטטיסטיקה ומדעי המחשב, תואר שני בסטטיסטיקה יישומית ודוקטורט בסטטיסטיקה (סיימה בשנת 1997).

 מילאה מגוון תפקידים אקדמיים בבית הספר למתמטיקה באוניברסיטת תל אביב ובמכללה האקדמית תל אביב-יפו, בה היא ממשיכה לשמש כמרצה בכירה. 

מחקרים רבים שכתבה פורסמו בכתבי עת אקדמיים. עם תחומי ההתמחות שלה נמנים: אבטחת מידע וסייבר, הונאה פיננסית, בריאות דיגיטלית, ביג דאטה ומדע נתונים.
בין השנים 1999–2003 שימשה כסמנכ"לית מחקר בחברת הסטארט-אפ סלברוס (Celebros) ובין השנים 2004–2007 בתפקיד זהה בחברת הסטארט-אפ טקסטולוג'י (Textology).

 בשנת 2007 החלה לעבוד ב-RSA ישראל כמנהלת צוות ניתוח סיכוני הונאה. לאחר מכן מונתה לתפקיד מנהלת הטכנולוגיה (CTO) ובשנת 2013 מונתה, בנוסף לתפקיד זה, למנכ"לית החברה. בשנת 2014 מונתה למנכ"לית ולמנהלת הטכנולוגיה של מרכז המצוינות של EMC בישראל. בין השנים 2015 ל-2018 שימשה כסגנית נשיא בסיסקו העולמית ומנהלת מרכז המחקר והפיתוח בירושלים. החל משנת 2019 וילה מונתה כמנכ"לית פיספס - מאגר מידע גנטי שהוקם על ידי רשות החדשנות ומשרד הבריאות.
וילה משמשת כחברת דירקטוריון במספר חברות.
וילה פרודה ואם לארבעה ילדים. מתגוררת בתל אביב.
הוקרה

2011 - הוכרה על ידי EMC כ"מהנדסת יוצאת מן הכלל" (Distinguished Engineer)
2016 - נבחרה בין 50 הנשים המשפיעות בישראל על ידי גלובס
2016 - הייתה מועמדת לפרס "נשים בחזית" בקטגוריית עסקים וניהול של אתר סלונה
הערות שוליים

1 2  הילה ויסברג, ‏הישראלית שתוביל תוכנית להקמת מאגר גנטי בישראל | בלעדי, באתר גלובס, 7 ביוני 2019
↑  טלי ציפורי, ‏28 ד"ר יעל וילה סגנית נשיא בסיסקו העולמית, באתר גלובס, 13 בספטמבר 2016
↑  המועמדות לפרס ‘נשים בחזית’ 2016, באתר סלונה, 20 בנובמבר 2016
| --- | --- |
בקרת זהויות :  NLI: 987007398558705171  VIAF: 25154921235963590892   WorldCat (עם VIAF): 25154921235963590892
שם מלכותי

שם מלכותי הוא שם רשמי בשימוש מלכים ואפיפיורים בזמן כהונתם, שעשוי להיות שונה מהשם שהוענק להם בלידתם.
מלכים

עוד בעת העתיקה היה ידוע על שושלות של מלכים שלכולם היה אותו שם.
בין מלכי יהודה מסופר על צדקיהו ויהויקים שמלכו תחת שם שונה משמם, אם כי הדבר נעשה שלא מרצונם החופשי, אלא בהיותם וסלים של ממלכות חזקות יותר.
בתנ"ך מכונים כל מלכי מצרים בשם פרעה.
באימפריה הרומית היה נהוג שקיסר שעולה לשלטון מקבל (לרוב) את התואר "אימפרטור קיסר אוגוסטוס", במלואו או בחלקו, בנוסף לשמו הקודם.
כמו כן, קיסרי סין (ובהשפעתם, גם שליטים נוספים ממזרח אסיה כמו שליטי ג'וסון בקוריאה, או שושלות שונות בממלכת וייטנאם) נהגו לבחור שם קיסרי עם עלייתם לשלטון, שם שנקרא "שם מקודש" (廟號) ולרוב הייתה לו משמעות כלשהי (לדוגמה, משמעות השם הקיסרי "טאי-זו" (太祖) היא "האב הגדול" והוא ניתן לרוב לקיסר המייסד של השושלת). בכך נוצר מצב שבו לעיתים עשרות קיסרים שונים משושלות שונות נשאו את אותו השם הקיסרי.
מאז ימי הביניים נהגו מלכים לבחור לעצמם שם מלכות השונה משמם, כאשר בתקופות מסוימות נהגו המלכים לבחור באותו שם לאורך מספר דורות, כאשר ההבדל היחיד היה במספר הסידורי שלהם.
מלכים > בריטניה

בשלושה מקרים בולטים בחרו מלכי הממלכה המאוחדת בשם שאינו שמם הפרטי הראשון; למעשה, העובדה שבני משפחת המלוכה נוהגים לתת מספר שמות פרטיים לצאצאיהם, מעמידה בפני השליט החדש מספר אפשרויות לבחירת שם מלכותי:
המלכה ויקטוריה נולדה בשם אלכסנדרינה ויקטוריה, אך כבר בצעירותה נודעה בשם הנסיכה ויקטוריה. בנה, הנסיך אלברט אדוארד, בחר (כאימו, בשעתה) בשם אדוארד השביעי כאשר עלה לכס המלוכה בשנת 1901. זאת בניגוד לרצונה של אמו, שביקשה שימלוך תחת שם כפול, לזכר אביו, הנסיך אלברט. נראה שגם סיבות אישיות (של הבעת עצמאות) הביאו אותו להחלטה זו.
שלושים וחמש שנה לאחר מכן, עלה הנסיך אדוארד אלברט כריסטיאן ג'ורג אנדרו פטריק דייוויד (נכדו של אדוארד השביעי) לכס המלכות. הוא בחר לשלוט בשם אדוארד השמיני, אף על פי שבני משפחתו כינו אותו דווקא בשמו האחרון, דייוויד. לאחר שוויתר על כסאו, החליט אחיו שמלך במקומו, הנסיך אלברט פרדריק ארתור ג'ורג', למלוך תחת השם ג'ורג' השישי כדי להראות יציבות והמשכיות, בהמשך לאביו ג'ורג' החמישי.
רוב מלכי בריטניה בחרו למלוך תחת שמם הפרטי הראשון. כאשר עלתה הנסיכה אליזבת לכס המלוכה בשנת 1952, היא נשאלה תחת איזה שם תרצה למלוך. היא ענתה "השם שלי, אלא מה?". שמה המלא, בו הוטבלה, הוא אליזבת אלכסנדרה מרי - על שם שלוש המלכות שקדמו לה.
אפיפיורים

כאשר נבחר אפיפיור חדש, הוא נשאל על ידי ראש הגוף הבוחר, באיזה שם ירצה להיקרא. האפיפיור הנבחר בוחר בשם בו ייקרא מאותו רגע ואילך. אז יוצאת ההכרזה "הבמוס פאפאם" (לטינית: יש לנו אפיפיור), בו מוכרז שמו הישן והחדש של האפיפיור.
צומת אורה סרטה

| --- | --- |

תרשים של כלי הדם בעין; צומת האורה סרטה בין הרשתית לאזור התהליכים הציליארים
 שיוך:  anatomical line of eyeball 
 מיקום אנטומי:  גבול רשתית העין
 תיאור ב:  האנטומיה של גריי (מהדורה 20) (1018) 
 מזהים
 לטינית (TA98):  ora serrata 
 טרמינולוגיה אנטומיקה:  A15.2.04.006 
 TA2 (2019):  6780 
 FMA:  58600 
 
הַשּׁוּלַיִם הַמַּסּוֹרִיִּים (באנגלית: Ora serrata) הוא צומת משונן בגלגל העין בין הכורואיד לגוף הציליארי(אנ'). צומת זה מסמן את המעבר מהאזור הפשוט, הלא רגיש לאור של הגוף הציליארי, לאזור המורכב, הרב-שכבתי והרגיש לאור של הרשתית.
אנטומיה

הצומת שוכן כ-5 מ"מ קדמית לקו המשווה של העין, רוחבו כ-2 מ"מ. הוא מורכב משלוחות חדות של רקמת רשתית המופרדות על ידי מפרצים עגולים של ה-"pars plana" (אנ') ומופיע כקו משונן כאשר בוחנים אותו באמצעות אופטלמוסקופ.
גלריית תמונות

פנים החצי הקדמי של גלגל העין.
קטע חלקי של העין האנושית
הערות שוליים

↑  Elhanan H. Rabinovici, ספר האנטומיה והפיסיולוגיה, ר. מס, 1964, עמ' 293
1 2  Ora Serrata - EyeWiki, eyewiki.aao.org (באנגלית)
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
| --- | --- |
בקרת זהויות :  TA98: A15.2.04.006 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
לטיסיה, מלכת ספרד

לטיסיה מלכת ספרד, או בשמה המקורי לטיסיה אורטיס רוקסולנו (בספרדית: Letizia Ortiz Rocasolano; נולדה ב-15 בספטמבר 1972 באוביידו, ספרד), היא רעייתו של מלך ספרד פליפה השישי ואם בנותיו, הנסיכות לאונור וסופיה.
חייה > משפחה

לטיסיה נולדה למשפחה מהמעמד הבינוני בעיר אוביידו שבקהילה האוטונומית אסטוריאס שבספרד. היא בתם הבכורה של חסוס אורטיס אלברס, עיתונאי, ופלומה רוקסולנו רודריגס, אחות. סבתה מצד אביה, מנצ'ו אלברס דל וייה, היא שדרנית רדיו מפורסמת באסטוריאס, ומצד אמה היא ממוצא צרפתי ואוקסיטני.
ללטיסיה שתי אחיות – תלמה אורטיס רוקסולנו (נולדה ב-1973), כלכלנית העובדת ברחבי העולם בארגון רופאים ללא גבולות, ואריקה אורטיס רוקסולנו (1975–2007), בעלת תואר באמנויות ומוציאה לאור. אריקה נמצאה מתה בדירתה במדריד לאחר נטילת מנת יתר של תרופות מרשם. היא השאירה בת אחת, קרלה.
חייה > השכלה ועבודה כעיתונאית

בילדותה למדה לטיסיה בבית ספר יסודי באוביידו. עקב עבודתו של אביה העיתונאי, עברה המשפחה לעיירה סמוכה למדריד. אחרי שסיימה את לימודיה בבית ספר תיכון במדריד, החלה ללמוד לתואר ראשון בעיתונאות באוניברסיטת קומפלוטנסה של מדריד. במהלך לימודיה החלה לעבוד במערכת העיתון ABC ובסוכנות הידיעות הבין-לאומית EFE, ולאחר מכן במערכת העיתון "לה נואבה אספניה" (La Nueva España) היוצא לאור באוביידו. בהמשך קיבלה תואר שני בתקשורת אודיוויזואלית מהמוסד לתקשורת אודיוויזואלית. היא נסעה לגוודלחרה שבמקסיקו ללימודי דוקטורט (אותם לא סיימה), ושם עבדה בעיתון מקומי.
לאחר חזרתה לספרד עבדה בערוץ הטלוויזיה "CNN פלוס" (ערוץ המופעל במשותף על ידי הרשת הבין-לאומית CNN וחברת הטלוויזיה הספרדית Sogecable), שם הגישה את מהדורת חדשות הבוקר. כמו כן, עבדה ברשת הטלוויזיה האמריקאית Bloomberg TV העוסקת בחדשות כלכלה ופיננסים.
בשנת 2001 החלה לעבוד בערוץ הספרדי הלאומי TVE, שם הגישה תוכנית חדשות שבועית, ובהמשך החלה להגיש את תוכנית חדשות הבוקר. באוגוסט 2003 קודמה להגשת מהדורת החדשות של הערב, תוכנית החדשות הנצפית ביותר בספרד. במהלך עבודתה בטלוויזיה היא סיקרה בין היתר את פיגועי 11 בספטמבר בניו יורק, את האסון האקולוגי בגליסיה בשנת 2002, ואת הפלישה האמריקאית לעיראק בשנת 2003.
חייה > נישואים וחיי משפחה

באוגוסט 1999 נישאה לטיסיה בנישואים אזרחיים לאלונסו גררו, מורה לספרות (שלימד בבית הספר התיכון בו לטיסיה למדה), עמו ניהלה מערכת יחסים בת עשר שנים. אולם הזוג התגרש כעבור שנה אחת.
בשנת 2002 הכירה לטיסיה את הנסיך פליפה במהלך סעודת ערב שנערכה בביתו של מנהל טלוויזיה. שנה לאחר מכן החלו השניים לנהל מערכת יחסים חשאית שרק מעטים ידעו עליה. ב-1 בנובמבר 2003 הכריזו השניים באופן רשמי על אירוסיהם לתדהמת העם הספרדי. הזוג נישא ב-22 במאי 2004 בקתדרלת אלמודנה במדריד בחתונה רבת רושם, שהייתה בעצם החתונה המלכותית הראשונה שהתקיימה במדריד זה כמאה שנים. כרעייתו של פליפה, נסיך אסטוריאס, קיבלה לטיסיה את התואר "נסיכת אסטוריאס".
ב-31 באוקטובר 2005 ילדה לטיסיה את בתם הבכורה לאונור במדריד. יורשת העצר לאונור, הראשונה בתור לרשת את הכתר הספרדי, קיבלה את התואר נסיכת אסטוריאס ב-19 ביוני 2014, היום בו הוכתר אביה פליפה למלך ספרד, ואמורה לשמש כמלכת ספרד לאחר סיום שלטונו של אביה.
ב-29 באפריל 2007 ילדה לטיסיה בת נוספת בשם סופיה בניתוח קיסרי. בתם השנייה של פליפה ולטיסיה היא השנייה בתור לרשת את הכתר הספרדי.
ב-19 ביוני 2014, עם הכתרת בעלה פליפה למלך ספרד בשם פליפה השישי, הפכה לטיסיה למלכת ספרד.
לטיסיה לוחצת את ידה של נחמה ריבלין בביקורו הממלכתי של ראובן ריבלין בספרד, נובמבר 2017
בעיית הנהגים הגחמנים

במתמטיקה בכלל ובקומבינטוריקה בפרט, בעיית הנהגים הגחמנים (ידועה גם בשמות בעיית הנשים הגחמניות או בעיית החניה) היא בעיה העוסקת במספר הדרכים לשבץ n עצמים ב-n מקומות, כאשר לכל עצם יש מקום מועדף, ועצם שהמקום המועדף עליו תפוס, מוסט באופן עקבי כלפי מעלה.
הבעיה

אל חניון שבו יש  \ n מקומות חניה המסודרים בטור, מגיעים  \ n נהגים, בסדר קבוע.
לכל נהג יש מקום אחד מועדף (ללא קשר בין ההעדפות של הנהגים השונים).  כל נהג נוסע תחילה אל המקום המועדף עליו. אם המקום פנוי הוא חונה בו, ואם הוא תפוס, הוא ממשיך בנסיעה ומחפש מקום חניה אחר. הנהג אינו יכול לחזור אחורנית - ואם הוא לא מצא מקום פנוי, הוא יאלץ לוותר על החניה ולהתרחק מהמקום.
הבעיה. אם כל נהג בוחר את ההעדפה שלו בנפרד, כמה אפשרויות יש שעבורן כל הנהגים יחנו בסוף התהליך?
פונקציה, המתאימה את הנהגים למקומות החניה, כך שלכל נהג יש מקום חניה, קרויה פונקציית חניה. הדיון בפונקציות כאלה החל במאמר
 
A.G. Konheim, B. Weiss, An occupancy discipline and applications, SIAM J. Applied Math. 14 (1966) 1266-1274.
הבעיה > דוגמה

נניח שבחניון ישנם 3 מקומות חניה ומגיעים אליו 3 נהגים. הנהג הראשון מעדיף את המקום 2, ושני הנהגים הבאים מעדיפים את המקום 1. הנהג הראשון יתפוס את המקום 2; אחריו יתפוס הנהג השני את המקום 1; הנהג השלישי לא יוכל לחנות במקום המועדף עליו, אבל יוכל לחנות במקום זאת במקום 3. הבחירות 2,1,1 מאפשרות חניה מסודרת.
לעומת זאת, אם הנהג הראשון מעדיף את המקום 1 ושני האחרים מעדיפים את 3, אז הראשון יחנה במקום 1, השני יסע למקום 3 ויחנה בו, והשלישי, שיסע בתחילה למקום 3, יאלץ לוותר ולעזוב. הבחירות 1,3,3 אינן מאפשרות חניה מסודרת.
פתרון הבעיה

לבעיה זו נמצא פתרון אלגנטי המיוחס להנרי פולק ממעבדות בל בתחילת שנות ה-60, והוא כזה:
סדרה  \ (a_{1},a_{2},a_{3},...,a_{n}) של מספרים בתחום 1 עד n תקרא פונקציית חניה, אם כאשר לכל  \ 1\leq i\leq n, הנהג ה- \ i בוחר במקום החניה ה \ a_{i} בתור מקום מועדף, כל הנהגים מוצאים חניה.
נוסיף לחניון מקום חניה וירטואלי,  \ n+1, ונאפשר לבחור בו כמקום מועדף. נסגור את החניון במעגל. (כלומר, לאחר מקום החניה ה- \ n+1, מגיעים למקום החניה הראשון). כעת, כל הנהגים יכולים לחנות, משום שכל נהג ממשיך לחפש ואינו נוטש, ויש יותר מקומות מנהגים.
רשימה של העדפות (כמתואר מלמעלה) היא פונקציית חניה, אם ורק אם אף נהג אינו חונה במקום חניה ה \ n+1:
אם אחד הנהגים עזב את החניון, מישהו יצטרך לחנות לאחר מקום החניה ה \ n, ולכן יחנה במקום החניה ה \ n+1 (כי הוא הראשון אחרי ה \ n).
אם מישהו חונה במקום החניה ה \ n+1, זאת אומרת שמישהו הגיע למקום החניה ה \ n והוא היה תפוס, ולכן היה אמור לעזוב את החניון, או שמישהו בחר במקום ה \ n+1, אבל בפונקציית חניה זה לא אפשרי (הרי  \ 1\leq a_{i}\leq n).
נשים לב שהזזה ציקלית של הרשימה, מזיזה ציקלית את התוצאה הסופית של המעגל.
כלומר, תהי  \ (b_{1},b_{2},b_{3},...,b_{n}) רשימת העדפות של הנהגים. (כלומר, לכל  \ 1\leq i\leq n , \ 1\leq b_{i}\leq n+1 הוא המקום חניה המועדף על הנהג ה \ i), ותהי  \ (p_{1},p_{2},p_{3},...,p_{n}) רשימת הסיום במקרה זה (כלומר, בסוף התהליך סיים הנהג ה \ i, במקום ה \ p_{i}).
אזי רשימת הסיום של רשימת ההעדפות  \ (b_{1}+j,b_{2}+j,b_{3}+j,...,b_{n}+j){\pmod {(n+1)}} היא   \ (p_{1}+j,p_{2}+j,p_{3}+j,...,p_{n}+j){\pmod {(n+1)}}
כלומר, כל פונקציית חניה מופיעה ברשימות של ההעדפות האפשריות  \ n+1 פעמים:
פעם אחת בתור פונקציית חניה (מתקבל מעגל בו במקום ה \ n+1 הוא ריק).
\ n פעמים בתור עזיבת חניון של אחד הנהגים (שהרי, ניתן לסובב את המעגל n פעמים, כך שהמקום ה \ n+1 יהיה לא ריק). נשים לב שבמקרה כזה תתקבל פונקציית חניה תקנית בה כל ההעדפות קטנות מ \ n+1 משום שאילו אחת ההעדפות הייתה המקום ה \ n+1 מקום זה היה נתפס, ולא הייתה מתקבלת פונקציית חניה.
כעת נסתכל על מספר הרשימות של ההעדפות האפשריות עם מקום החניה הנוסף: ישנן  \ {(n+1)}^{n} כאלה (כי לכל נהג יש  \ n+1 אפשרויות למקום מועדף, ויש  \ n נהגים.
מכיוון, שכל פונקציית חניה מופיעה  \ n+1 פעמים במספר הרשימות של ההעדפות האפשריות, ישנן בסה"כ  {\frac {{(n+1)}^{n}}{n+1}}={(n+1)}^{n-1} פונקציות חניה, כלומר ישנן  \ {(n+1)}^{n-1} רשימות העדפות המאפשרות לכולם לחנות לפי הכללים.
אברהם פרנקו

| --- | --- |

פרנקו בצעירותו
 לידה:  3 ביוני 1897 חברון, האימפריה העות'מאנית האימפריה העות'מאנית
 פטירה:  9 באפריל 1993 (בגיל 95) ירושלים, ישראל ישראל
 תקופת כהונה:  ?–1993 
 תקופת הפעילות:  ?–1993 
 פרסים והוקרה:  יקיר העיר ירושלים (1979)
אברהם פרנקו (3 ביוני 1897 – 9 באפריל 1993) היה מחנך ואיש ציבור, מפעיליו הבולטים של היישוב היהודי בחברון במאה ה-20, חבר ועד העדה הספרדית בירושלים, היועץ המשפטי והמזכיר של עיריית ירושלים במשך שנים רבות, ויקיר העיר לשנת 1979.
הערות שוליים

↑  על פי דוד תדהר, ועיתון "דבר" מתאריך 18 במרץ 1979, נולד בירושלים
↑  על פי הכיתוב על מצבתו, נולד בשנת ה'תרנ"ד
↑  תעודות לעורכי דין חדשים, בעיתון דואר היום, 3 במרץ 1927
↑  אהרון דולב, המקום הכי יהודי עלי אדמות, בעיתון מעריב, 17 באוגוסט 1984
↑  הרב גורן: "השמש זורחת על ירושלים מחברון", בעיתון מעריב, 17 באוגוסט 1976
↑  "נתתי לרב לוינגר ייפוי-כוח להתפלל בבית הכנסת בחברון", בעיתון מעריב, 25 בינואר 1977
↑  עיטורי "יקיר ירושלים" ל-12 תושבי העיר, בעיתון דבר, 18 במרץ 1979
פרדיננד נאימנה

| --- | --- |
אין תמונה חופשית
 לידה:  15 ביולי 1950 (בן 74) Ruhengeri Province, רואנדה 
 מדינה:  רואנדה 
 השכלה:  אוניברסיטת פריז 7  אוניברסיטת לאוול 
 מפלגה:  התנועה הלאומית הרפובליקנית לדמוקרטיה ופיתוח 
 
פרדיננד נאימנה (נולד ב-15 ביולי 1950) הוא היסטוריון ופוליטיקאי רואנדי, שהורשע על ידי בית הדין הפלילי הבינלאומי לרואנדה בהסתה לרצח עם ובפשעים כנגד האנושות במהלך רצח העם ברואנדה.
ביוגרפיה

בשנת 1974 סיים לימודי תואר ראשון באוניברסיטה הלאומית של רואנדה בבוטרה. בשנת 1977 סיים תואר שני בהיסטוריה באוניברסיטת לבל שבקנדה. בשנת 1984 סיים דוקטורט באוניברסיטת הסורבון בפריז.
נאימנה שירת בתפקידים בכירים באקדמיה, בשירות הציבורי ובממשל. היה דיקן פקולטה באוניברסיטה הלאומית של רואנדה ובשנת 1990 התמנה לראש סוכנות המידע ברואנדה, האחראית על שידורי הרדיו והטלוויזיה הציבוריים.
בשנת 1993 היה ממייסדי התחנה הפרטית "הרדיו החופשי של אלף הגבעות" (RTLM), שהשתלחה בצורה חריפה כנגד בני הטוטסי ברואנדה. באפריל 1994, לאחר שהופל מטוסו של נשיא רואנדה, ז'ובנל הביארימנה, עזרה תחנת הרדיו לתאם את הפעילות של המיליציות החמושות מבני ההוטו, בחסות הממשלה, שפתחו במסע של טבח המוני במיעוט הטוטסי. מכוון שברואנדה לא הייתה תשתית רחבה של שידורי טלוויזיה, והמיליציות לא החזיקו במכשירי קשר, שימשה התחנה ככלי מרכזי בארגון ובתכנון הטיהור האתני כנגד הטוטסי. השדרנים הקריאו הנחיות ומסרים מטעם השלטון, דברי הסתה, וקריאות מפורשות לפגוע בבני טוטסי, ובאינטקטואלים ואנשי מפתח מבני ההוטו שהתנגדו לטבח.
בשנת 2003 נשפט למאסר עולם על ידי בית הדין הפלילי הבינלאומי לרואנדה, יחד עם עוד שני בכירים בתחנת הרדיו. טענתו שלא היה מעורב בשידורי RTLM במהלך רצח העם נדחתה. בשנת 2007, לאחר ערעור, הופחת עונשו ל-30 שנות מאסר.
שוחרר בשנת 2016.
הערות שוליים

↑  החלטתו של תיאודור מירון, נשיא המנגנון השיורי הבין־לאומי לבתי דין פליליים, בעניין הבקשה לשחרור מוקדם שהוגשה של פרדיננד נאימנה(באנגלית)
| --- | --- |
בקרת זהויות :  PLWABN: 9810644570005606  BIBSYS: 90335002  BnF: cb121296941 (data)  GND: 138341427  ISNI: 0000 0000 6155 6580  LCCN: n85171969  NTA: 113590652  SUDOC: 029737338  VIAF: 12341754   WorldCat (עם VIAF): 12341754
טומאת התהום

בהלכות טומאה וטהרה, טומאת התהום היא טומאה המונחת במקום שאינו ידוע לאף אדם בעולם, ולכן היא מכשילה את האנשים העוברים מעליה, ונטמאים מבלי לדעת שנטמאו בטומאת מת וחלים עליהם דיני טומאה וטהרה.
שם המונח נלקח מכך שטומאה המונחת בתהום היא טומאה שאין אדם בעולם היודע ממנה, אבל דינים אלו תקפים בכל טומאה שככל הנראה לא ידע בה אף אדם בעולם, כמו למשל מת הטמון באדמה. לעומת זאת, מת שנמצא במים ובכל מקום גלוי אחר, אין הנטמא בו נחשב לנטמא בטומאת התהום, מכיוון שיש להניח שאנשים ידעו על הימצאו במקום גלוי זה.
הכלל

ההלכה אומרת שטומאת התהום, אם נטמא בה אדם, והקריב את קורבן הפסח שלו בשוגג כשהוא - המקריב או בעליו של הקורבן טמא, מרצה עליו הציץ שבראש הכוהן הגדול, קורבנו עולה לרצון לפני האל ואינו נחשב לפסול. הלכה זו התקבלה מסיני. כלל זה מתייחס רק לטומאת מת בלבד, ולא לטומאת שרץ או טומאה אחרת. הרמב"ם פוסק שהטמא בטומאת התהום מותר לכתחילה לשחוט את הפסח.
הכלל תקף בין אם הכוהן שהקריב את הקורבן הוא זה שהיה טמא, ובין אם בעליו של הקורבן היה טמא.
אם נודע לבעלים, לאחר שחיטת הקורבן, שהוא נטמא בטומאת מת שלא הכיר בה, מותר לכוהן לזרוק את דם הקורבן על המזבח, אף על פי שעוד לא זרקו את דם הקורבן. הסיבה לכך היא, שמכיוון שהקורבן כבר נשחט בלא ידיעה שקיימת טומאה, יש להשלים את עבודת הקורבן ולזרוק את הדם על המזבח למרות שהוקרב בטומאה, וגם על כך מרצה הציץ. בניגוד לכך, נזיר, אם עדיין לא גילח את שערותיו לפני ההקרבה, אין לו להקריב את קורבנו בטומאה, אלא נחשב הדבר ככל נזיר שנטמא, שעליו לספור מחדש שלושים יום.
לקריאה נוספת

רבי חיים סולובייצ'יק, טומאת התהום מגנזי הגר"ח חלק א' סימן ט' עמ' ל"ט
הערות שוליים

↑  תלמוד בבלי, מסכת פסחים, דף פ"א, עמוד ב'.
↑  תלמוד בבלי, מסכת פסחים, דף פ', עמוד ב'.
↑  משנה תורה לרמב"ם, ספר קרבנות, הלכות קרבן פסח, פרק ו', הלכה י"א.
↑  תלמוד בבלי, מסכת נזיר, דף ס"ג, עמוד ב'. וראו את ההסבר לכך בתוספות בתלמוד בבלי, מסכת פסחים, דף פ"א, עמוד ב', ד"ה אלא.